బిజ్నూర్: కుల, మత రాజకీయాలకు అతీతంగానే తమ ప్రభుత్వం పాలన అందిస్తుందని ఉత్తరప్రదేశ్ ముఖ్యమంత్రి యోగి ఆదిత్యనాథ్ అన్నారు. గత ప్రభుత్వాలు మతం, కులం, ఆశ్రితపక్షపాతంతో రాజకీయాలు చేసేదని, అందువల్లే రాష్ట్రం అభివృద్ధికి నోచుకోలేదని ఆయన అన్నారు. తమ ప్రభుత్వంలో ఏ ఒక్కరినీ వేరుగా చూసే ప్రసక్తే లేదని పేర్కొన్నారు. నజీరాబాద్ చక్కెర కర్మాగారంలో రూ.54 కోట్లతో అత్యాధునిక డిస్టిలరీ ప్రాజెక్టును ముఖ్యమంత్రి మంగళవారంనాడు ప్రారంభించారు. రైతులకు ఈ సుగర్ మిల్లును అకింతం చేస్తున్నట్టు ఈ సందర్భంగా యోగి ఆదిత్యనాథ్ ప్రకటించారు.'రైతుల ప్రయోజనాలను దృష్టిలో ఉంచుకునే ఈ మిల్లును ప్రారంభించాం. దీనికి 3వేల కిలోలీటర్ల సామర్థ్యం ఉంది. వచ్చే ఏడాది దీని సామర్థ్యం 5000 కిలోలీటర్లకు చేరుతుంది. 22 ఎంఎం పవర్ ప్లాట్ కూడా ఇక్కడ ఏర్పాటు చేసి నజీరాబాద్, సమీప గ్రామాలకు 24 గంటల నిరంతరాయ విద్యుత్ను అందజేస్తాం' అని యోగి అన్నారు. తమ ప్రభుత్వం చేపట్టిన 'నైపుణ్యాల వృద్ధి పథకం'తో 10 లక్షల మంది యువకులకు ఉపాధి లభిస్తుందని తెలిపారు. కులఆధారిత రిజర్వేషన్ల కారణంగా వీరంతా గతంలో నిర్లక్ష్యానికి గురైనవారేనని చెప్పారు. యూపీలో ప్రతి పౌరుడికి భద్రత కల్పిస్తామని, చట్టాన్ని చేతుల్లోకి తీసుకునే ఏ ఒక్కరినీ విడిచిపెట్టే ప్రసక్తే లేదని యోగి పేర్కొన్నారు.
biznur: kula, matha raajakeeyaalaku ateetamgaane tama prabhutvam paalana andistundani uttarapradesh mukhyamantri yogi aadityanath annaru. gatha prabhutvaalu matham, kulam, aashritapakshapaatamto rajakeeyaalu chesedani, anduvalle rashtram abhivruddhiki nochukoledani aayana annaru. tama prabhutvamlo e okkarinee vaerugaa chuse prasakte ledani perkonnaru. najirabad chakkera karmagaramlo roo.54 kotlatho atyaadhunika distilary praajektunu mukhyamantri mangalavaaramnaadu praarambhinchaaru. raitulaku ee sugar millunu akintam chestunnattu ee sandarbhamgaa yogi aadityanath prakatinchaaru.'raitula prayojanaalanu drushtilo unchukune ee millunu praarambhinchaam. deeniki 3vela kiloliterla saamarthyam undi. vache edaadi deeni saamarthyam 5000 kilolitarlaku cherutundi. 22 mm paver plat kuudaa ikkada erpaatu chesi najirabad, sameepa graamaalaku 24 gantala nirantaraaya vidyutnu andajestam' ani yogi annaru. tama prabhutvam chepattina 'naipunyaala vruddhi pathakam'thoo 10 lakshala mandi yuvakulaku upaadhi labhistundani telipaaru. kuladharita reservationla kaaranamgaa veerantaa gatamlo nirlakshyaaniki gurainavaarenani cheppaaru. upilo prati pourudiki bhadrata kalpistaamani, chattaanni chetulloki teesukune e okkarinee vidichipette prasakte ledani yogi perkonnaru.